b'\n_START_ARTICLE_\nSolat Sunat Istikharah\n_START_PARAGRAPH_\nSolat Sunat Istikharah adalah sejenis solat sunat yang dipraktikkan oleh sebahagian besar masyarakat Muslim. Tujuan utama didirikan solat ini adalah untuk meminta petunjuk yang baik dari Allah. Orang Muslim biasanya yang berada dalam keadaan dilema untuk menentukan pilihan yang sebenar dan tepat, ataupun apabila seseorang muslim itu dalam keadaan ragu-ragu, samada perkara yang dihajatinya atau yang diputusknanya itu akan membawa kepada kebaikan, atau keburukan jika ia memilihnya._NEWLINE_Waktu terbaik untuk mengerjakan Solat Sunat Istikharah adalah pada 2/3 malam terakhir. Solat Sunat Istikharah ini dilakukan sebanyak 2 rakaat.\n_START_SECTION_\nDalil Solat Sunat Istikharah\n_START_PARAGRAPH_\nMenurut hadis daripada Jabir bin \xe2\x80\x98Abdillah r.a, beliau berkata: Rasulullah  pernah mengajarkan Istikharah kepada kami dalam segala urusan, sebagaimana baginda mengajar kami surah dari Al-Quran. Baginda bersabda:_NEWLINE_ _NEWLINE_\xd8\xa5\xd9\x90\xd8\xb0\xd9\x8e\xd8\xa7 \xd9\x87\xd9\x8e\xd9\x85\xd9\x8e\xd9\x91 \xd8\xa3\xd9\x8e\xd8\xad\xd9\x8e\xd8\xaf\xd9\x8f\xd9\x83\xd9\x8f\xd9\x85\xd9\x92 \xd8\xa8\xd9\x90\xd8\xa7\xd9\x84\xd8\xa3\xd9\x8e\xd9\x85\xd9\x92\xd8\xb1\xd9\x90 \xd9\x81\xd9\x8e\xd9\x84\xd9\x92\xd9\x8a\xd9\x8e\xd8\xb1\xd9\x92\xd9\x83\xd9\x8e\xd8\xb9\xd9\x92 \xd8\xb1\xd9\x8e\xd9\x83\xd9\x92\xd8\xb9\xd9\x8e\xd8\xaa\xd9\x8e\xd9\x8a\xd9\x92\xd9\x86\xd9\x90 \xd9\x85\xd9\x90\xd9\x86\xd9\x92\xd8\xba\xd9\x8e\xd9\x8a\xd9\x92\xd8\xb1\xd9\x90 \xd8\xa7\xd9\x84\xd9\x92\xd9\x81\xd9\x8e\xd8\xb1\xd9\x90\xd9\x8a\xd8\xb6\xd9\x8e\xd8\xa9\xd9\x90 \xd8\xab\xd9\x8f\xd9\x85\xd9\x8e\xd9\x91 \xd9\x84\xd9\x90\xd9\x8a\xd9\x8e\xd9\x82\xd9\x8f\xd9\x84\xd9\x92:_NEWLINE_ _NEWLINE_Maksudnya: Jika salah seorang di antara kalian berkeinginan keras melakukan sesuatu, hendaklah dia mengerjakan solat dua rakaat yang bukan solat fardu kemudian membaca doa:_NEWLINE_ _NEWLINE_\xd8\xa7\xd9\x84\xd9\x84\xd9\x8e\xd9\x91\xd9\x87\xd9\x8f\xd9\x85\xd9\x8e\xd9\x91 \xd8\xa5\xd9\x90\xd9\x86\xd9\x90\xd9\x91\xd9\x8a \xd8\xa3\xd9\x8e\xd8\xb3\xd9\x92\xd8\xaa\xd9\x8e\xd8\xae\xd9\x90\xd9\x8a\xd8\xb1\xd9\x8f\xd9\x83\xd9\x8e \xd8\xa8\xd9\x90\xd8\xb9\xd9\x90\xd9\x84\xd9\x92\xd9\x85\xd9\x90\xd9\x83\xd9\x8e \xd9\x88\xd9\x8e\xd8\xa3\xd9\x8e\xd8\xb3\xd9\x92\xd8\xaa\xd9\x8e\xd9\x82\xd9\x92\xd8\xaf\xd9\x90\xd8\xb1\xd9\x8f\xd9\x83\xd9\x8e\xd8\xa8\xd9\x90\xd9\x82\xd9\x8f\xd8\xaf\xd9\x92\xd8\xb1\xd9\x8e\xd8\xaa\xd9\x90\xd9\x83\xd9\x8e \xd9\x88\xd9\x8e\xd8\xa3\xd9\x8e\xd8\xb3\xd9\x92\xd8\xa3\xd9\x8e\xd9\x84\xd9\x8f\xd9\x83\xd9\x8e \xd9\x85\xd9\x90\xd9\x86\xd9\x92 \xd9\x81\xd9\x8e\xd8\xb6\xd9\x92\xd9\x84\xd9\x90\xd9\x83\xd9\x8e \xd8\xa7\xd9\x84\xd9\x92\xd8\xb9\xd9\x8e\xd8\xb8\xd9\x90\xd9\x8a\xd9\x85\xd9\x90_NEWLINE_ _NEWLINE_\xd9\x81\xd9\x8e\xd8\xa5\xd9\x90\xd9\x86\xd9\x8e\xd9\x91\xd9\x83\xd9\x8e \xd8\xaa\xd9\x8e\xd9\x82\xd9\x92\xd8\xaf\xd9\x90\xd8\xb1\xd9\x8f \xd9\x88\xd9\x8e\xd9\x84\xd8\xa7\xd9\x8e \xd8\xa3\xd9\x8e\xd9\x82\xd9\x92\xd8\xaf\xd9\x90\xd8\xb1\xd9\x8f \xd9\x88\xd9\x8e\xd8\xaa\xd9\x8e\xd8\xb9\xd9\x92\xd9\x84\xd9\x8e\xd9\x85\xd9\x8f \xd9\x88\xd9\x8e\xd9\x84\xd8\xa7\xd9\x8e \xd8\xa3\xd9\x8e\xd8\xb9\xd9\x92\xd9\x84\xd9\x8e\xd9\x85\xd9\x8f \xd9\x88\xd9\x8e\xd8\xa3\xd9\x8e\xd9\x86\xd9\x92\xd8\xaa\xd9\x8e \xd8\xb9\xd9\x8e\xd9\x84\xd8\xa7\xd9\x8e\xd9\x91\xd9\x85\xd9\x8f\xd8\xa7\xd9\x84\xd9\x92\xd8\xba\xd9\x8f\xd9\x8a\xd9\x8f\xd9\x88\xd8\xa8\xd9\x90_NEWLINE_ _NEWLINE_\xd8\xa7\xd9\x84\xd9\x84\xd9\x8e\xd9\x91\xd9\x87\xd9\x8f\xd9\x85\xd9\x8e\xd9\x91 \xd8\xa5\xd9\x90\xd9\x86\xd9\x92 \xd9\x83\xd9\x8f\xd9\x86\xd9\x92\xd8\xaa\xd9\x8e \xd8\xaa\xd9\x8e\xd8\xb9\xd9\x92\xd9\x84\xd9\x8e\xd9\x85\xd9\x8f \xd8\xa3\xd9\x8e\xd9\x86\xd9\x8e\xd9\x91 \xd9\x87\xd9\x8e\xd8\xb0\xd9\x8e\xd8\xa7 \xd8\xa7\xd9\x84\xd8\xa3\xd9\x8e\xd9\x85\xd9\x92\xd8\xb1\xd9\x8e \xd8\xae\xd9\x8e\xd9\x8a\xd9\x92\xd8\xb1\xd9\x8c \xd9\x84\xd9\x90\xd9\x8a \xd9\x81\xd9\x90\xd9\x8a \xd8\xaf\xd9\x90\xd9\x8a\xd9\x86\xd9\x90\xd9\x8a \xd9\x88\xd9\x8e\xd9\x85\xd9\x8e\xd8\xb9\xd9\x8e\xd8\xa7\xd8\xb4\xd9\x90\xd9\x8a \xd9\x88\xd9\x8e\xd8\xb9\xd9\x8e\xd8\xa7\xd9\x82\xd9\x90\xd8\xa8\xd9\x8e\xd8\xa9\xd9\x90 \xd8\xa3\xd9\x8e\xd9\x85\xd9\x92\xd8\xb1\xd9\x90\xd9\x8a_NEWLINE_ _NEWLINE_\xd8\xa3\xd9\x8e\xd9\x88\xd9\x92 \xd9\x82\xd9\x8e\xd8\xa7\xd9\x84\xd9\x8e: \xd8\xb9\xd9\x8e\xd8\xa7\xd8\xac\xd9\x90\xd9\x84\xd9\x90 \xd8\xa3\xd9\x8e\xd9\x85\xd9\x92\xd8\xb1\xd9\x90\xd9\x8a \xd9\x88\xd9\x8e\xd8\xa2\xd8\xac\xd9\x90\xd9\x84\xd9\x90\xd9\x87\xd9\x90_NEWLINE_ _NEWLINE_\xd9\x81\xd9\x8e\xd8\xa7\xd9\x82\xd9\x92\xd8\xaf\xd9\x8f\xd8\xb1\xd9\x92\xd9\x87\xd9\x8f \xd9\x84\xd9\x90\xd9\x8a \xd9\x88\xd9\x8e\xd9\x8a\xd9\x8e\xd8\xb3\xd9\x90\xd9\x91\xd8\xb1\xd9\x92\xd9\x87\xd9\x8f \xd9\x84\xd9\x90\xd9\x8a \xd8\xab\xd9\x8f\xd9\x85\xd9\x8e\xd9\x91 \xd8\xa8\xd9\x8e\xd8\xa7\xd8\xb1\xd9\x90\xd9\x83\xd9\x92 \xd9\x84\xd9\x90\xd9\x8a \xd9\x81\xd9\x90\xd9\x8a\xd9\x87\xd9\x90_NEWLINE_ _NEWLINE_\xd9\x88\xd9\x8e\xd8\xa5\xd9\x90\xd9\x86\xd9\x92 \xd9\x83\xd9\x8f\xd9\x86\xd9\x92\xd8\xaa\xd9\x8e \xd8\xaa\xd9\x8e\xd8\xb9\xd9\x92\xd9\x84\xd9\x8e\xd9\x85\xd9\x8f \xd8\xa3\xd9\x8e\xd9\x86\xd9\x8e\xd9\x91 \xd9\x87\xd9\x8e\xd8\xb0\xd9\x8e\xd8\xa7 \xd8\xa7\xd9\x84\xd8\xa3\xd9\x8e\xd9\x85\xd9\x92\xd8\xb1\xd9\x8e \xd8\xb4\xd9\x8e\xd8\xb1\xd9\x8c\xd9\x91 \xd9\x84\xd9\x90\xd9\x8a \xd9\x81\xd9\x90\xd9\x8a \xd8\xaf\xd9\x90\xd9\x8a\xd9\x86\xd9\x90\xd9\x8a \xd9\x88\xd9\x8e\xd9\x85\xd9\x8e\xd8\xb9\xd9\x8e\xd8\xa7\xd8\xb4\xd9\x90\xd9\x8a \xd9\x88\xd9\x8e\xd8\xb9\xd9\x8e\xd8\xa7\xd9\x82\xd9\x90\xd8\xa8\xd9\x8e\xd8\xa9\xd9\x90 \xd8\xa3\xd9\x8e\xd9\x85\xd9\x92\xd8\xb1\xd9\x90\xd9\x8a_NEWLINE_ _NEWLINE_\xd8\xa3\xd9\x8e\xd9\x88\xd9\x92 \xd9\x82\xd9\x8e\xd8\xa7\xd9\x84\xd9\x8e: \xd9\x81\xd9\x90\xd9\x8a \xd8\xb9\xd9\x8e\xd8\xa7\xd8\xac\xd9\x90\xd9\x84\xd9\x90 \xd8\xa3\xd9\x8e\xd9\x85\xd9\x92\xd8\xb1\xd9\x90\xd9\x8a \xd9\x88\xd9\x8e\xd8\xa2\xd8\xac\xd9\x90\xd9\x84\xd9\x90\xd9\x87\xd9\x90_NEWLINE_ _NEWLINE_\xd9\x81\xd9\x8e\xd8\xa7\xd8\xb5\xd9\x92\xd8\xb1\xd9\x90\xd9\x81\xd9\x92\xd9\x87\xd9\x8f \xd8\xb9\xd9\x8e\xd9\x86\xd9\x90\xd9\x91\xd9\x8a \xd9\x88\xd9\x8e\xd8\xa7\xd8\xb5\xd9\x92\xd8\xb1\xd9\x90\xd9\x81\xd9\x92\xd9\x86\xd9\x90\xd9\x8a \xd8\xb9\xd9\x8e\xd9\x86\xd9\x92\xd9\x87\xd9\x8f \xd9\x88\xd9\x8e\xd8\xa7\xd9\x82\xd9\x92\xd8\xaf\xd9\x8f\xd8\xb1\xd9\x92 \xd9\x84\xd9\x90\xd9\x8a \xd8\xa7\xd9\x84\xd9\x92\xd8\xae\xd9\x8e\xd9\x8a\xd9\x92\xd8\xb1\xd9\x8e \xd8\xad\xd9\x8e\xd9\x8a\xd9\x92\xd8\xab\xd9\x8f \xd9\x83\xd9\x8e\xd8\xa7\xd9\x86\xd9\x8e \xd8\xab\xd9\x8f\xd9\x85\xd9\x8e\xd9\x91 \xd8\xa3\xd9\x8e\xd8\xb1\xd9\x92\xd8\xb6\xd9\x90\xd9\x86\xd9\x90\xd9\x8a._NEWLINE__NEWLINE_Maksudnya:_NEWLINE_Ya Allah, sesungguhnya aku memohon petunjuk kepada-Mu dengan ilmu-Mu, memohon ketetapan dengan kekuasaan-Mu, dan aku memohon kurniaan-Mu yang sangat agung kerana sesungguhnya Engkau berkuasa sedang aku tidak berkuasa sama sekali, Engkau mengetahui sedangkan aku tidak, dan Engkau yang mengetahui hal yang ghaib. Ya Allah, jika Engkau mengetahui bahawa urusan ini (lalu menyebutkan secara langsung urusan yang dimaksudkan) lebih baik bagi diriku dalam agama, kehidupan dan akhir urusanku - atau mengucapkan: baik dalam waktu yang dekat mahupun yang akan datang - maka tetapkanlah ia bagiku dan mudahkanlah ia untukku. Kemudian, berikan berkah kepadaku dalam menjalankannya. Jika Engkau mengetahui bahawa urusan ini buruk bagiku dalam agama, kehidupan dan akhir urusanku - atau mengucapkan: baik dalam waktu yang dekat mahupun yang akan datang - maka jauhkanlah urusan itu dariku dan jauhkanlah aku darinya, serta tetapkanlah yang baik itu bagiku di mana pun kebaikan itu berada. Kemudian, jadikanlah aku orang yang redha dengan ketetapan tersebut._NEWLINE_ _NEWLINE_\xd9\x82\xd9\x8e\xd8\xa7\xd9\x84\xd9\x8e: \xd9\x88\xd9\x8e\xd9\x8a\xd9\x8f\xd8\xb3\xd9\x8e\xd9\x85\xd9\x90\xd9\x91\xd9\x8a \xd8\xad\xd9\x8e\xd8\xa7\xd8\xac\xd9\x8e\xd8\xaa\xd9\x8e\xd9\x87\xd9\x8f._NEWLINE_ _NEWLINE_Maksudnya:_NEWLINE_Baginda bersabda: Hendaklah dia menyebutkan apa yang dihajatkannya. \xe2\x80\x93 Hadis riwayat Imam al-Bukhari dalam Shahihnya, Kitab al-Jumu\xe2\x80\x99ah, no: 1162.\n_START_SECTION_\nNiat Solat Sunat Istikharah\n_START_PARAGRAPH_\n"Sahaja aku menunaikan Solat Sunat Istikharah 2 rakaat kerana Allah Taala"\n_START_SECTION_\nCara mengerjakan Solat Sunat Istikharah\n_START_PARAGRAPH_\nSecara umumnya, mengerjakan Solat Sunat Istikharah adalah hampir serupa dengan solat-solat sunat 2 rakaat yang lain. Cuma boleh dipanjangkan waktu sujud di akhir solat bagi meminta dalam hati kepada Allah tanpa perlu berkata-kata zahir tentang perkara yang dihajati.  Apabila selesai salam, barulang berdoa dengan doa Istikharah dan melafazkan dengan zahir hajat yang diperlukan._NEWLINE_Pelaku solat hendaklah sebelum mengerjakan solat, bahawa ianya telah bebas dari hadas dan najis, memakai pakaian yang bersih dan menutup aurat dan telah bersuci bersih dan berwuduk._NEWLINE_Rakaat Pertama_NEWLINE_1)      Berniat di dalam hati untuk mengerjakan Solat Sunat  Istikharah_NEWLINE_2)      Takbiratul Ihram_NEWLINE_3)      Doa Iftitah_NEWLINE_4)                  Membaca surah al-Fatihah_NEWLINE_5)                  Membaca Surah al-Qur\xe2\x80\x99an_NEWLINE_6)                  Rukuk_NEWLINE_7)                  Iktidal_NEWLINE_8)                  Sujud_NEWLINE_9)                  Duduk antara dua sujud_NEWLINE_10)                Sujud kali kedua_NEWLINE_11)                Bangun untuk rakaat kedua_NEWLINE_ _NEWLINE_Rakaat Kedua_NEWLINE_1)                  Ulang seperti rakaat pada pertama dari nombor (4) hingga (10)_NEWLINE_2)                  Duduk untuk tahiyyat akhir_NEWLINE_3)                  Memberi salam ke kanan dan ke kiri_NEWLINE_4)                  Membaca doa Istikharah_NEWLINE_5) Tertib_NEWLINE__NEWLINE_Solat Sunat Istikharah ini boleh juga dikerjakan secara khusus (pada waktu-waktu yang diperlukan/mendesak) atau semasa mengerjakan solat-solat sunat seperti solat Rawatib, Tahiyyatul Masjid dan lain-lain. Sebagai contohnya setelah mengerjakan solat Tahiyyatul Masjid langsung kita membaca doa Istikharah tersebut. Hal ini adalah dibenarkan. Menurut al-\xe2\x80\x98Iraqi rahimahullah:_NEWLINE_Jika keinginan melakukan sesuatu muncul sebelum mengerjakan solat sunat Rawatib atau yang semisalnya, lalu dia mengerjakan solat tanpa niat Istikharah, namun setelah solat timbul keinginan untuk memanjatkan doa Istikharah, maka secara zahir hal tersebut sudah mencukupi.\xe2\x80\x93 Rujuk al-Adzkaar, jilid 3, ms. 354. Penulis nukil dari Kitab Bughyat al-Mutatowwi Fi Solah al-Tatowwu\' karya Syeikh  Muhammad bin \xe2\x80\x98Umar Salim Bazmul, ms. 137.'